**Анализ на резултатите от ДЗИ по БЕЛ на 12 клас ДФО**

**учебната** **2022/2023 година**

|  |  |  |  |
| --- | --- | --- | --- |
| ***Клас*** | ***Среден успех - ДЗИ*** | ***Среден успех за областта - ДЗИ*** | ***Среден успех за******страната -******ДЗИ*** |
| 12. а | *2,41**/23,27 т./* |  |  |
| 12. б | 2,15/15,75 т./ |  |  |
| 12. в | 2,98/34,81 т./ |  |  |
| ***Общо:*** | ***2,50******/24,61 т./*** | ***3,95******/52,40 т./*** | ***3,93******/50,14 т./*** |

Учениците от 12. клас, випуск 2023 година, са вторите, които полагат зрелостен изпит по нов формат, съгласно указанията на МОН, съдържащ 22 въпроса от затворен тип, 18 въпроса за кратък свободен отговор и създаване на аргументативен текст (есе или интерпретативно съчинение). Зрелостниците не успяха да се справят, което се дължи на това, че повечето са билингви. Освен това учениците имат малък брой часове по предмета, със само един избираем час. 100 % от учениците разчитат на знания придобити в училище и не ползват частни учители. Трудно се съсредоточават върху материала, не им е интересно, не се ангажират със самостоятелна подготовка, имат натрупани пропуски през годините, което се вижда и от резултатите на ДЗИ по БЕЛ.

Основната задача през учебната 2022/2023 г. беше успешно представяне на ДЗИ по БЕЛ. Преподавателите организираха работата си с вземане на нов материал и преговор на вече взетия чрез примерни тестове за ДЗИ. Дванадесетокласниците обаче до голяма степен не се отнасяха отговорно към езиковия и литературния материал, включен в учебната програма за ДЗИ. Работата беше затруднена по отношение на съставянето на текстове - кратък отворен отговор на литературенили езиков въпрос, теза, интерпретативно съчинение и есе, автори, произведения, жанрове.

Резултатите от годишния успех се разминават с резултатите от ДЗИ, което показва, че учениците изпитват несигурност, когато трябва знанията да се покажат на изпита по БЕЛ.

В Първи и Втори модул една част от учениците са се затруднили на въпросите с кратък отворен отговор, при точното и ясно формулиране на мисълта си и съставянето на логически свързан текст. Причина за това затруднение е все по-рядкото четене на художествена литература, която да обогати речника им и да им даде разнообразни модели за изразяване.

При Трети модул учениците масово се отказват, защото се чувстват несигурни в начина си на изразяване. На ДЗИ тези, които бяха по-подготвени върху авторите и произведенията, избраха да пишат интерпретативно съчинение, а останалите избраха есето заради възможността да изразяват лична позиция по темата. Разбира се, изборът на есе, без да се пише въз основа на проблематиката на конкретно зададената творба, не носи голям брой точки, но все пак допълва крайния резултат.

Трябва да се отбележи също, че от година на година учениците четат все по- малко книги и още по-малко литературни анализи. Това оказва влияние на избора им на вид съчинение, което да съставят на ДЗИ. Предпочитат есето пред интерпретативното съчинение. Ние, учителите, ще продължим да търсим най-верния път, по който да подготвим максимално добре всеки випуск. Тенденциите от последните години ни насочват към работа с текста в час, включително и четенето му, и насочване на учениците как да извличат проблематиката и как да я интерпретират все по-често въз основа на личния си опит, отколкото въз основа на вече прочетени литературни анализи, от които да черпят идеи и да ги развиват.

Колкото и трудна да е работата ни с различни по нагласа поколения, ние се опитваме да открием път към всички подрастващи. Литературата е начин да възпитаваме, да учим, да се усъвършенстваме като личности с високи морални принципи, ценности и идеали, което ни кара ежедневно да търсим начин да пробудим интереса на учениците към текстове от художествената литература. През учебната година са малко текстовете, който не са прочетени в училище, изключение правят само тези, които са с голям обем, тези текстове се предават в резюме, като се набляга на важните части от текста.

**Изготвил:**

Теодора Иванова

Старши учител по БЕЛ